কুষ্টিয়া : ঈদের দিন দুটি সড়ক দুর্ঘটনায় শিশুসহ তিনজন নিহত হয়েছেন। আহত হয়েছেন আরও অন্তত চারজন। বুধবার দুপুরে কুষ্টিয়া-ঝিনাইদহ মহাসড়কের বটতৈল এলাকায় কুষ্টিয়াগামী একটি যাত্রীবাহী মহেন্দ্রের সঙ্গে দ্রুতগামী একটি ট্রাকের সংঘর্ষে ঘটনাস্থলে মহেন্দ্র আরোহী দুই যাত্রীর মৃত্যু হয়। নিহতদের একজন চুয়াডাঙ্গার আলমডাঙ্গা উপজেলার শিপন। অপরজনের নাম-পরিচয় জানা যায়নি। এদিন সকালে উপজেলার তারাগুণিয়া বাজারে ট্রাকচাপায় এক শিশু নিহত হয়েছে। নিহত শিশু সাহাবুলের বাড়ি উপজেলার কৈপাল গ্রামে।